SKY เพิ่มทุน PP ขาย “วรพจน์ อำนวยพล” ผงาดนั่งผถห.อันดับ 1 พร้อมแจกปันผลเป็นหุ้น-เงินสด
SKY เพิ่มทุน PP ขาย "วรพจน์ อำนวยพล" ผงาดนั่งผถห.อันดับ 1 พร้อมแจกปันผลเป็นหุ้น-เงินสด
SKY เพิ่มทุน PP ขาย "วรพจน์ อำนวยพล" ผงาดนั่งผถห.อันดับ 1 พร้อมแจกปันผลเป็นหุ้น-เงินสด
13 ก.ค. 2563

บริษัท สกาย ไอซีที จำกัด (มหาชน) หรือ SKY แจ้งว่าที่ประชุมคณะกรรมการบริษัทเมื่อวันที่ 10 ก.ค. อนุมัติให้เสนอต่อที่ประชุมวิสามัญผู้ถือหุ้น ครั้งที่ 1/2563 ในวันที่ 22 ก.ย.63 เพื่อพิจารณาอนุมัติการจ่ายปันผลระหว่างกาล สำหรับผลประกอบการงวด 3 เดือนแรกของปี 2563 ในอัตราหุ้นละ 0.018518518594 บาท
โดยจ่ายจากกำไรสะสมส่วนที่ยังไม่ได้จัดสรรของบริษัท ซึ่งจ่ายเป็นหุ้นสามัญบางส่วน และเงินสดบางส่วน แบ่งเป็น จ่ายปันผลเป็นหุ้นไม่เกิน 18.59 ล้านหุ้น ให้แก่ผู้ถือหุ้นของบริษัทในอัตรา 30 หุ้นเดิม ต่อ 1 หุ้นปันผล และการจ่ายเป็นเงินสดในอัตรา 0.001851851932 บาทต่อหุ้น
นอกจากนี้จะเสนอผู้ถือหุ้นพิจารณา เพิ่มทุนจดทะเบียนเป็น 308.14 ล้านบาท จากเดิม 278.84 ล้านบาท โดยออกหุ้นใหม่ 58.59 ล้านหุ้น พาร์หุ้นละ 0.50 บาท โดยจัดสรรหุ้นเพิ่มทุนจำนวนไม่เกิน 18.59 ล้านหุ้น รองรับการจ่ายปันผล และจัดสรรหุ้นเพิ่มทุนไม่เกิน 40 ล้านหุ้น จัดสรรให้แก่บุคคลในวงจำกัด (PP) คือนายวรพจน์ อำนวยพล ปัจจุบันดำรงตำแหน่งที่ปรึกษาประธานเจ้าหน้าที่บริหารของบริษัท 
โดยเสนอขายที่ราคาหุ้นละ 13.194 บาท คิดเป็นมูลค่า 527.76 ล้านบาท ซึ่งจะทำให้นายวรพจน์ เข้ามาถือหุ้นในบริษัทเพิ่มเป็น  27.68% (ไม่รวมหุ้นปันผลที่จะพึงได้รับในฐานะผู้ถือหุ้นเดิม) จากเดิม 23.41%
ทั้งนี้ บริษัทจะเสนอขออนุมัติการผ่อนผันการทำคำเสนอซื้อหลักทรัพย์ทั้งหมดของกิจการโดยอาศัยมติที่ประชุมผู้ถือหุ้น (Whitewash) จากที่ประชุมผู้ถือหุ้นของบริษัท และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ต่อไป
โดยบริษัทจะนำเงินที่ได้จากการเพิ่มทุนมาใช้ชำระคืนหนี้เดิมต่าง ๆ ที่บริษัทใช้เป็นแหล่งเงินทุนในการดำเนินงานในช่วงที่ผ่านมา และ/หรือใช้เป็นเงินทุนหมุนเวียนเพื่อรองรับการดำเนินงานในปัจจุบัน รวมถึงรองรับการขยายธุรกิจในอนาคต
อนึ่งผู้ถือหุ้นใหญ่อันดับที่ 1-5 ของ SKY มีดังนี้
 